
             REPUBLIKA HRVATSKA
OPĆINSKI PREKRŠAJNI SUD U ZAGREBU
            Zagreb, Avenija Dubrovnik 8

Broj: Pp-12211/2025


REPUBLIKA HRVATSKA

R J E Š E N J E

	
Općinski prekršajni sud u Zagrebu, po sutkinji tog suda Vesni Bestić, u prekršajnom postupku protiv okrivljenika Daria Malnara, zastupan po branitelju odvjetniku Tomislavu Radeliću, radi prekršaja iz članka 229. stavka 3. Zakona o sigurnosti prometa na cestama, 

r  i  j  e  š  i  o     j  e


	I) Okrivljeniku Dariu Malnaru ima se isplatiti iznos od 500,00 eura (petsto eura) na ime naknade troškova prekršajnog postupka koji obuhvaćaju nagradu branitelja.
 
	II) Zahtjev okrivljenika za naknadu troška u dijelu koji se odnosi na zastupanje na ročištu 29. listopada 2025. i sastav podneska od 5. studenoga 2025., s pripadajućim PDV-om, a u ukupnom iznosu od 500,00 eura (petsto eura),odbija se kao neosnovan.

	III) Nalaže se računovodstvu ovog Suda da, po pravomoćnosti ovog rješenja naznačeni iznos uplati za okrivljenika na račun branitelja, OIB 86545903256, IBAN: HR1523400091160425218, a koji ima kod Privredne banke Zagreb d.d..


Obrazloženje


	1. Presudom ovoga Suda broj Pp-12211/2025 od 1. prosinca 2025. okrivljenik je oslobođen optužbe da bi počinio djelo prekršaja iz članka 229. stavka 3. Zakona o sigurnosti prometa na cestama, a temeljem odredbe članka 182. točke 3. Prekršajnog zakona ("Narodne novine", broj 107/07., 39/13., 157/13., 110/15., 70/17., 118/18. i 114/22.).
	2. Dana 26. veljače 2026. okrivljenik Dario Malnar je po svom branitelju podnio troškovnik u iznosu od 1.000,00 eura i to za: sastav prigovora na obavezni prekršajni nalog, zastupanje na ročištu 29. listopada 2025., sastav podneska od 5. studenoga 2025. i sastav pisane obrane od istog dana.
3. Zahtjev je djelomično osnovan. 
4. Pregledom spisa, a uzimajući u obzir vrijednosti pojedinih radnji odvjetnika određenih odredbama Tarife o nagradama i naknadi troškova za rad odvjetnika (NN 138/23) (nastavno OT) sutkinja je utvrdila da okrivljenika pripada na ime: 
* troška za sastav prigovora od 9. srpnja 2025. – Tbr. 1.4. – 100 bodova – 200,00 eura,
* troška za sastav pisane obrane  od 5. studenoga 2025. – Tbr. 4.1. – 100 bodova – 200,00 eura i
	* PDV-a – Tbr. 46. na iznos od 400,00, što iznosi 100,00 eura, 

UKUPNO:  500,00 eura (petsto eura).
	
	5. Dakle, obzirom na sve navedeno, okrivljeniku Dariu Malnaru u ovom predmetu pripada ukupno 200,0 bodova za pružene usluge, a vrijednost boda iznosi 2,00 eura. 
	6. Sutkinja nije prihvatila zahtjev u dijelu koji se odnosi na pristup ročištu 29. listopada 2025. budući isto nije niti održano upravo zbog nedolaska okrivljenika tako da je ovaj trošak branitelju okrivljenik sam skrivio i sam ga valja podmiriti te u dijelu koji se odnosi na sastav podneska od 5. studenoga 2025. budući je isti bio nepotreban obzirom je istoga dana, samo drugim podneskom, dostavljena i pisana obrana tako da predmetni podnesak nije bio nužan za obranu okrivljenika.
	7. Slijedom navedenog, valjalo je odlučiti kao u izreci.

U Zagrebu 18. svibnja 2026.
                                                                                                        sutkinja

                Vesna Bestić

Pouka o pravu na žalbu:
	Protiv ovog rješenja nezadovoljna stranka ima pravo žalbe u roku 3 dana po primitku istog, Visokom prekršajnom sudu RH, u dva istovjetna primjerka bez naplate pristojbe, putem Općinskog prekršajnog suda u Zagrebu, Av. Dubrovnik 8.

Dostavna naredba:
1. Okrivljenik Dario Malnar, Oporovečki Omajek 4, Zagreb
2. Branitelj odvjetnik Tomislav Radelić, Ulica grada Vukovara 284, Zagreb
3. Računovodstvo – po pravomoćnosti rješenja
4. Pismohrana, ovdje.

